open-index/open-wikipedia-markdown huggingface dataset:
Goran Pandev

**Goran Pandev** (1983-yil 27-iyulda tugʻilgan) — makedoniyalik sobiq professional futbolchi, hujumchi sifatida oʻynagan.

„Latsio“ da oʻzini koʻrsatgandan soʻng, Pandev 2010-yil boshida "Inter" ga oʻtdi. „Neradzurri“da oʻynab, *Pandev* koʻplab sovrinlarni qoʻlga kiritdi, jumladan, 2010-yilda A Seriya, Italiya Kubogi va UEFA Chempionlar Ligasida gʻalaba qozondi. 2021-yil 22-aprelda u Yevropaning kuchli beshlik futbol ligalaridan birida 100 ta gol urgan birinchi makedoniyalik futbolchi bo‘ldi. U 2021-yilda UEFA Yevro-2020 dan soʻng xalqaro futboldagi faoliyatini tugatishga qaror qilgunga qadar Shimoliy Makedoniya terma jamoasi sardori boʻlgan. U 38 ta gol bilan mamlakat tarixidagi eng yaxshi toʻpurar hisoblanadi.

## Xalqaro maydonlarda
Pandev Makedoniya terma jamoasidagi debyutini 2001-yil iyun oyida FIFA Jahon chempionati saralash bosqichi doirasida Turkiyaga qarshi safarda oʻtkazdi. 2009-yil 12-avgustda Ispaniyaga qarshi o‘yinda ikkita gol urib, Gjorji Xristovni ortda qoldirib, milliy terma jamoaning barcha vaqtlardagi eng yaxshi to‘purariga aylandi.

U 2015-yilda terma jamoadagi faoliyatini yakunlamoqchi edi, ammo milliy murabbiy Igor Angelovski oʻynashni davom ettirishga koʻndirgan. U 2020-yil noyabr oyida Shimoliy Makedoniyaning Yevro-2020 pley-off o‘yinida Gruziya ustidan 1:0 hisobida g‘alaba qozongan o‘yinda jamoaning yagona golini urdi va bu o‘z mamlakatiga birinchi marta yirik xalqaro turnirga yo‘llanma oldi. Turnirda u Shimoliy Makedoniya terma jamoasining yirik turnirdagi ilk golini kiritdi va Yevro-2020 da Avstriyaga qarshi debyut uchrashuvida.
 

## Oʻyin uslubi
Barcha davrlarning eng buyuk makedoniyalik hujumchisi. Pandev tezkor, ijodkor va mehnatsevar, yaxshi texnikaga ega, o‘zining fursati va aniq zarbasi tufayli ham gol yaratishga, ham gol urishga qodir bo‘lgan chap qanot hujumchisi., shuningdek, uning koʻrish va oʻtish qobiliyati juda yaxshi rvojlangan edi. U bir nechta hujumkor pozitsiyalarda, oʻngda yoki maydonning markazida oʻynashga qodir va u odatda yordamchi rolda, hujimchi, ikkinchi hujumchi yoki hujumkor yarim himoyachi sifatida ishlaydi.

## Shaxsiy hayot
Goran Pandev Nada Pandevaga uylangan va ularning Filippo, Ana va Sofiya ismli uch farzandi bor. Uning ukasi Sashko ham futbolchi. 2019-yilda Pandev Neapolda Italiya fuqaroligini oldi.

2010-yilda u vatani Shimoliy Makedoniyada Akademiya Pandev nomli futbol akademiyasiga asos solgan. Ularning katta jamoasi hozir Shimoliy Makedoniya Birinchi ligasida oʻynaydi va 2019-yilgacha bir martalik kubok gʻolibi hisoblanadi.

## Faoliyat statistikasi

### Klub

### Xalqaro

## Izohlar
 

## Manbalar
Doktor House (3-mavsum)

*[[Doktor House]]* (shuningdek, ***House*** ham deb ataladi) teleserialining uchinchi mavsumi 2006-yilning 5-sentyabr sanasidan 2007-yilning 29-mayigacha FOX telekanalida namoyish etilgan. Mavsum avvalida shifokor House ikkinchi mavsum finalida otib tashlanganidan keyin ketamin bilan davolash tufayli oyogʻidan ayrilmay qoladi. U mavsum oxirida oʻjar bemorni uning toʻgʻri ichagiga (orqasiga) termometr joylashtirgan holda koʻrik xonasida qoldiradi. House qilmishi uchun kechirim soʻrashni istamaganligi sababli, politsiya tergovchisi sifatida ishovchi oʻsha oʻjar bemor uning vikodinga qaramligi atrofida tergov boshlaydi.

David Morse detektiv David Morse sifatida yetti epizod davomida aktyorlar tarkibida harakat qiladi. U CBS efirga uzatgan *[[Hack]]* teleserialida *House* seriali gʻoya muallifi David Shore bilan birga ishlaganidan keyin bu rolga tayinlangan.

## Aktyorlar tarkibi

### Asosiy tarkib

* Hugh Laurie – Dr. Gregory House
* Lisa Edelstein – Dr. Lisa Cuddy
* Omar Epps – Dr. Eric Foreman
* Robert Sean Leonard – Dr. James Wilson
* Jennifer Morrison – Dr. Allison Cameron
* Jesse Spencer – Dr. Robert Chase

### Ikkinchi darajali tarkib

* David Morse – Detective Michael Tritter
* Stephanie Venditto – hamshira Brenda Previn
* Kadeem Hardison – Lawyer Howard Gemeiner
* Leighton Meester – Ali
* Edward Edwards – Richard McNeil
* Ron Perkins – Dr. Ron Simpson
* Charles S. Dutton – Rodney Foreman
* Kimberly Quinn – hamshira Wendy

### Maxsus mehmonlar tarkibi
Jane Adams, Erich Anderson, Omar Avila, Jurnee Smollett-Bell, Geoffrey Blake, Tanner Blaze, Ben Bledsoe, Marc Blucas, Mika Boorem, Kacie Borrowman, David Bowe, Paula Cale, Helen Carey, Greg Cipes, Monique Gabriela Curnen, Dabier, Meredith Eaton, Mary Elizabeth Ellis, Shonda Farr, Arabella Field, Colleen Flynn, Lyndsy Fonseca, Thomas Mikal Ford, Patrick Fugit, Carla Gallo, Christopher Gartin, Jason Winston George, Skyler Gisondo, Meta Golding, Meagan Good, Eve Gordon, Joel Grey, Tracy Howe, Carter Jenkins, Dustin Joiner, Heather Kafka, Krista Kalmus, Tory Kittles, Clare Kramer, Deborah Lacey, Nick Lane, John Larroquette, Brian Leckner, Sheryl Lee, Geoffrey Lewis, Braeden Lemasters, Tess Lina, Jodi Long, Donald Sage Mackey, Bailee Madison, Wendy Makkena, Stephan Markle, Dave Matthews, Shyann McClure, Michael Medico, Joel David Moore, Zeb Newman, Jenny OʻHara, Slade Pearce, Piper Perabo, Adina Porter, Kathleen Quinlan, Annie Quinn, Anne Ramsay, Mercedes Renard, Jake Richardson, Tyson Ritter, Jenny Robertson, Alan Rosenberg, Vyto Ruginis, Dustin Seavey, Alyssa Shafer, Kurtwood Smith, Tony Spiridakis, Josh Stamberg, Cassi Thomson, Cooper Thornton, Beverly Todd, Mandy June Turpin, Raviv Ullman, Pruitt Taylor Vince, Jascha Washington, Damien Dante Wayans, Katheryn Winnick hamda Jamison Yang.

## DVD nashrlari

## Manbalar

## Havolalar
* 
* ''House'' teleseriali televisionwithoutpity.comsaytida
* ''House'' seriali epizodlari haqida maʼlumotlar film.com vebsaytida
* ''House'' epizodlari TVGuide.comda
Marc Planus

**Marc Planus** (1982-yil 7-martda tugʻilgan) — fransiyalik sobiq professional futbolchi, himoyachi sifatida oʻynagan. Butun faoliyatini mahalliy Bordo klubida o'tkazgan.

## Klubdagi faoliyat
Planus ligadagi debyutini 2002-yilning 9-noyabrida « Renn »ga qarshi o'tkazdi. U 2002-03 yilgi mavsumda Liga 1da o'n yettita o'yin o'tkazdi. 

2006-07 va 2008-09 yillarda u kubokni yutgan (2009-yilgi finalda gol urgan) va 2008-09 va 2009-10 yillarda Trophée des Champions sovrinini qo‘lga kiritgan. 2014-15 Liga 1-mavsumi oxirida Planus futbolchilik faoliyatini yakunlaganini e'lon qildi. 

## Xalqaro maydonlarda
Planus 2010-yilgi futbol bo'yicha jahon chempionati uchun Franssiya terma jamoasiga chaqirilgan edi, garchi Fransiya guruh bosqichidan chiqib ketgan bo'lsa ham, 2010-yilda u Fransiya terma jamoasidagi ilk o‘yinini o‘tkazdi. U ilk o‘yinini Tunisga qarshi o‘tkazdi. 

## Manbalar
Afgʻon Hound—it zoti

**Afgʻon Hound — o**vchi it zoti. Salyukiga o‘xshaydi, lekin juni qalinroq. Birinchi marta XIX asr oxirida Hindiston-Afg‘oniston chegarasida xizmat qilgan ingliz zobitlari tomonidan G‘arbga olib kelingan. Itning yelka balandligi taxminan 70 santimetr bo‘lib, uzun, ipakdek mayin junlari bor.

## Manbalar

## Havolalar
*  — An active listing of Afghan Hound links.
* Afghan Hound — Full Breed Profile
Niklas Stark

**Niklas Stark** (1995-yil 14-aprelda tugʻilgan) — nemis professional futbolchisi, Bundesliga klubi Verder Bremen va Germaniya terma jamoasida markaziy himoyachi yoki yarim himoyachi sifatida oʻynaydi.

## Klublardagi faoliyati

### FC Nürnberg
Stark Bundesligadagi debyutini 2013-yilning 27-aprelida „Xoffenxaym“ga qarshi oʻyinda oʻtkazadi U asosiy tarkibda 21 oʻyinda va zaxiradan esa 2 ta oʻyinda maydonga tushdi. U bu oʻyinlarda gol ura olmadi. Shunga qaramay, 2014—2015-yilgi mavsumda Stark birinchi va ikkinchi jamoalarda oʻynadi. U asosiy tarkibda 26 ta oʻyinda maydonga tushib, 2 ta gol uradi. Uning Nürnberg libosidagi soʻnggi oʻyini 2015-yil 23-avgustda VfL Bochumga qarshi oʻyinda boʻldi, chunki u ertasi kuni Gerta BSC jamoasiga oʻtadi.

### Hertha BSC
Stark 2015-yilning 24-avgustida Hertha BSC bilan toʻrt yillik shartnoma imzoladi. U 12-sentabr kuni VfB Shtutgartga qarshi oʻyinda (2:1) 73-daqiqada Salomon Kalou oʻrniga zaxiradan maydonga tushib debyut oʻyinini oʻtkazdi. U tezda oʻzini asosiy tarkib oʻyinchisi sifatida koʻrsatishga muvaffaq boʻldi, lekin 2015-yilning oktyabrida jarohati tufayli omadsizlikka uchradi. U 2016-yilning 11-martida „Hertha“ safida Bundesligadagi ilk golini "Schalke 04" ga qarshi oʻyinda (2:0) kiritdi.

Keyingi mavsumlarda u ham jamoaning bir qismiga aylandi va oʻzining ilk yevropa oʻyinlarini ham oʻtkazdi. Hertha ikki marta UEFA Yevropa Ligasiga yoʻllanma oldi, lekin har ikki safar ham musobaqadan erta chiqib ketdi. „Hertha“da u nafaqat markaziy himoyachi, balki himoyaviy yarim himoyachi sifatida ham maydonga tushdi.

2022-yilning 31-martida Starkning amaldagi shartnomasi uzaytirilmasligi va 2021—2022-yilgi mavsumdan soʻng „Hertha“ni erkin agent sifatida tark etishi eʼlon qilindi.

### Werder Bremen
2022-yil 28-may kuni Bundesligaga yangi koʻtarilgan Bremenning „Verder“ klubi 2022—2023-yilgi mavsum uchun Stark bilan shartnoma imzolaganini eʼlon qildi. Xabar qilinishicha, u toʻrt yillik shartnoma imzolagan.

## Xalqaro faoliyati
2019-yilning 15-mart kuni Stark oʻz faoliyatida ilk bor Germaniya terma jamoasiga terma jamoa bosh murabbiyi Yoaxim Lyov tomonidan chaqiruv oldi. U 2019-yilning 19-noyabrida Shimoliy Irlandiyaga qarshi Yevro-2020 saralash bahsida 65-daqiqada Lukas Klostermanni oʻrniga zaxiradan maydonga tushib debyut oʻyinini oʻtkazgan.

## Faoliyati statistikasi

### Klub

### Xalqaro

## Yutuqlari
**Germaniya**

* 19 yoshgacha boʻlganlar oʻrtasidagi Yevropa chempionati : 2014-yil
* 21 yoshgacha boʻlganlar oʻrtasidagi Yevropa chempionati : 2017

**Individual**

* Frits Valter medali 2014 oltin medal (19 yoshgacha boʻlganlar toifasi)
* 2014-yil 19 yoshgacha boʻlgan oʻsmirlar oʻrtasidagi Yevropa chempionati : Turnir jamoasi
* 21 yoshgacha boʻlgan oʻsmirlar oʻrtasidagi Yevropa chempionatining eng yaxshi jamoasi: 2017

## Manbalar
Doktor House (4-mavsum)

*[[Doktor House]]* (shuningdek, ***House***) teleseriali toʻrtinchi mavsumining premyerasi 2007-yilning 25-sentabr sanasida boʻlib oʻtgan va 2008-yilning 19-mayida yakunlangan. Avvalgi mavsumda bosh qahramon House doktor Chaseni ishdan boʻshatib, Foreman va Cameronlar isteʼfoga chiqqanidan soʻng, ularning boʻshab qolgan oʻrinlari uchun qirqqa yaqin daʼvogarlar oʻrtasida tanlov boshlaydi.

Oxir-oqibatda barcha ishtirokchilar orasidan atigi 7 nafar doktorlar qoladi va ularning har biri keyingi epizodlarda jamoadan ketishadi. Doktor House „Games“ epizodida Amber Volakis (Anne Dudek)ni ishdan boʻshatadi. Dr. Chris Taub (Peter Jacobson), Dr. Lawrence Kutner (Kal Penn) hamda Dr. Remy Hadley (Olivia Wilde)lar uning yangi jamoasi sifatida shakllanishadi. Doktor Foreman boshqa shifoxonada ishdan boʻshatilganidan keyin ushbu jamoaga qoʻshiladi. Ayni paytda, ishdan boʻshatilgan Amber Housening yaqin doʻsti doktor Wilson bilan ishqiy munosabatlar oʻrnatadi.

2007–2008-yillardagi Amerika yozuvchilar uyushmasi ish tashlashi tufayli mavsumning suratga olinish jarayoni toʻxtatilganda, epizodlar soni rejalashtirilgan 24 ta oʻrniga 16 tagacha kamaydi. Ijrochi produser Katie Jacobsning taʼkidlashicha, yozuvchilarga mavsum davomida boshlangan hikoyalarni sakkizta epizod bilan yakunlash qiyin boʻlgan.

Toʻrtinchi faslda, shuningdek, yetti nafar aktyorlar tarkibiga kiritiladi. Muntazam ravishda Jacobsan, Penn va Wildedab tashqari, Andy Comeau epidemiolog Travis Brennan obrazuni tasvirlaydi. Edi Gathegi genetik Andy Comeau rolini gavdalantirdi. Carmen Argenziano sobiq tibbiyot maktabiga qabul qilish boʻyicha mutaxassis Henry Dobson sifatida paydo boʻlgan boʻlsa, Anne Dudek interventsion rentgenolog Amber Volakisni tasvirlaydi. Ushbu 4 nafar aktyorlar mavsum tugashiga yaqin teleserialni tark etishdi. Faqatgina Volakis bundan mustasno, u doktor Wilson bilan ishqiy munosabatlarini davom ettiradi.

## Aktyorlar tarkibi

### Asosiy tarkib
* Hugh Laurie – Dr. Gregory House
* Lisa Edelstein – Dr. Lisa Cuddy
* Omar Epps – Dr. Eric Foreman
* Robert Sean Leonard – Dr. James Wilson
* Jennifer Morrison – Dr. Allison Cameron
* Jesse Spencer – Dr. Robert Chase

### Ikkinchi darajali tarkib
* Peter Jacobson – Dr. Chris Taub
* Kal Penn – Dr. Lawrence Kutner
* Olivia Wilde – Dr. Remy 'Thirteenʼ Hadley
* Anne Dudek – Dr. Amber „Cutthroat Bitch“ Volakis
* Edi Gathegi – Dr. Jeffrey „Big Love“ Cole
* Andy Comeau – Dr. Travis „Grumpy“ Brennan
* Carmen Argenziano – Henry „Scooter“, „Bosley“, Dobson
* Michael Michele – Dr. Samira Terzi
* Meera Simhan – Dr. Jody Desai
* Melinda Dahl – Doktor #15A
* Caitlin Dahl – Doktor #15B
* Kathryn Adams – Doktor #23
* Jennifer Crystal Foley – Rachel Taub
* Maurice Godin – Dr. Lawrence Hourani

## DVD nashrlari

## Manbalar

; 

## Havolalar

* 
* ''House'' seriali televisionwithoutpity.comda
* ''House'' epizodlari haqida maʼlumotlar film.comda
* ''House'' epizodlari TVGuide.comda
Sénah Mango

**Sénah Mango** (1991-yil 13-dekabrda Lome shahrida tugʻilgan) — togolik futbolchi, Andorraning Santa-Koloma klubida markaziy himoyachi sifatida oʻynaydi, u shuningdek Afrikaning Togo milliy terma jamoasi safida ham vatani sharafini himoya qiladi.

## Faoliyati
Sènah oʻz faoliyatini yoshligida " Olympique Marseille "da boshlagan va 2008-yil U-16 Fransiya ligasida gʻolib chiqqan jamoaning bir qismi edi. U 17 yoshida Marselning oʻrinbosar jamoasiga koʻtarilgan va 2007-yilning sentabrida oʻzining birinchi oʻyinini oʻtkazgan.

Sènah 2011/2012-yilgi mavsumni Liga 2 klubi AS Monakoda ijara asosida oʻtkazdi. Ijara shartnomasida sotib olish opsiyasi mavjud edi.

U 2013-14 yilgi mavsumni Fransiyaning uchinchi divizioni " Luzenac " klubida oʻtkazdi, u yerda mavsum oxirida jamoaning Liga 2 ga koʻtarilishida ishtirok etdi, ammo klub moliyaviy sabablarga koʻra Liga 2da ishtirok eta olmadi. Uning „Marseille“ bilan shartnomasi 2014-yilgi mavsum oxirida tugadi va u erkin agentga aylandi.

Sènah 2014/15 yilgi mavsum uchun Bulon bilan shartnoma imzoladi. 2017-yil iyul oyida u El Ejidoga qoʻshildi. U CD Don Benitoga qoʻshilishdan oldin u yerda bir mavsum oʻynadi. Oradan yetti oy oʻtib, 2019-yilning 31-yanvarida u oʻzaro kelishuvga koʻra klubni tark etdi.

## Xalqaro
Mango oʻzining birinchi xalqaro oʻyinini 2008-yil 10-sentabrda Zambiya milliy futbol jamoasiga qarshi oʻtkazdi va birinchi golini 2009-yil 11-fevralda Burkina-Faso milliy futbol jamoasiga qarshi oʻtkazdi.

## Manbalar
Lü Zheng

**Lü Zheng** (1985-yil 25-fevralda tugʻilgan) — nafaqadagi xitoylik professional futbolchi. Xalqaro maydonda Xitoy terma jamoasi sharafini himoya qilgan. Uzoq vaqt Xitoy chempionatida harakat qilganidan soʻng oʻz faoliyatini yakunlagan.

## Klubdagi faoliyati
Liu Zheng futbolchilik faoliyatini 2004-yil 26-iyun kuni Shandong Luneng jamoasida boshlagan. U mavsum davomida yana bir nechta oʻyinlarda ishtirok etgan. Koʻpincha zahiradan maydonga tushgan. U jamoaning bir nechta chempionlik unvonlari va kubok sovrinlarini qoʻlga kiritishida yordam bergan. 2007-yilgi mavsum uning hujumchi sifatida oʻynagan eng samarali mavsumi boʻlgan. Keyingi mavsumda Liu oʻz ampulasini oʻng qanot himoyasiga oʻtkazgan va u asta-sekin koʻproq maydonga tusha boshlagan. Natijada jamoaning keyingi bir necha mavsumlarida asosiy tarkib oʻyinchsiga aylangan va xar bir oʻyinda jamoaning birinchi tarkib oʻyinchisiga aylangan.

2014-yilning 14-dekabrida Liu Xitoy Superligasi vakili „Shanhai Shenhua“ klubiga oʻtgan. 2015-yilning 8-martida u „Shanhai Shenxin“ jamoasiga qarshi oʻyinda (6:2) „Shanhai Shenhua“ jamoasi uchun debyut qilgan. U „Shanhai“dagi ilk golini 2015-yilning 3-iyunida „Changchun Yatai“ jamoasiga qarshi safarda 3:1 hisobida magʻlub etilgan oʻyinda kiritgan.

2018-yil 28-fevralda Liu Xitoyning Birinchi Ligasi vakili Pekin Enterprises jamoasiga oʻtgan.

2020-yil 17-may kuni Liu Zhen professional futboldagi faoliyatini yakunlaganini eʼlon qilgan.

## Xalqaro faoliyati
Liu Xitoy terma jamoasidagi debyutini 2008-yilning 17-fevralida Janubiy Koreya terma jamoasiga qarshi oʻyinda (3:2) oʻtkazgan.

## Faoliyat statistikasi

## Yutuqlar

### Klub
**Shandong Luneng**

* Xitoy Superligasi : 2006, 2008, 2010
* Xitoy FA kubogi : 2004, 2006, 2014
* Xitoy Superliga kubogi : 2004-yil

**Shanghai Shenhua**

* Xitoy FA kubogi : 2017

## Manbalar
Michael Gregoritsch

**Mixael Gregoritsch** (1994-yil 18-aprelda tugʻilgan) — avstriyalik professional futbolchi, Bundesliga klubi SC Freiburg va Avstriya terma jamoasida hujumchi sifatida oʻynaydi.

## Faoliyati

### Kapfenberger SV
2008-yilda Gregoritsch oʻz faoliyatini Kapfenberger SV yoshlar jamoalarida boshladi va 2010-yil yanvar oyida Avstriya Bundesliga jamoasiga koʻtarildi. U 2010-yilning 14-aprelida Avstriya -Venga qarshi oʻyinda 82-daqiqada zaxiradan maydonga tushib debyut qildi va tushganidan keyin uch daqiqa oʻtmay, birinchi ligadagi golini urdi. Bu golni urganda u salkam 16 yosh edi va bu orqali Avstriya Bundesligasi tarixidagi eng yosh toʻpurar futbolchiga aylandi. U 2009—2010-yilgi mavsumni toʻrtta oʻyinda 1 ta gol bilan yakunlagan.

### 1899 Hoffenheim
Gregoritsch 2011-yil 28-iyunda nomaʼlum toʻlov evaziga 4 yillik shartnoma imzolab „1899 Hoffenheim“ klubiga oʻtadi. Lekin 2012-yil iyunigacha Kapfenberger SVga ijaraga berildi. Keyin u faqat „1899 Hoffenheim“ning ikkinchi jamoasida oʻynadi va u yerda 28 oʻyinda 11 ta gol urdi.

### FC St. Pauli
2013-yilda u „St. Pauli“ jamoasiga ijaraga beriladi va u yerda ham birinchi, ham ikkinchi jamoada oʻynaydi.

### VfL Bochum
U VfL Bochumga 2014—2015-yilgi mavsumda ijara asosida qoʻshildi va u yerda 27 oʻyinda 7 ta gol urdi.

### Hamburger SV
U 2015-2016 va 2016-2017 mavsumlarida Hamburger SVda oʻynaydi. U 2015—2016-yilgi mavsumda 26 oʻyinda 6 ta gol va 2016—2017-yilgi mavsumda 32 oʻyinda 5 ta gol uradi.

### FK Augsburg
Gregoritsch 2017—2018-yilgi mavsumda „Augsburg“ jamoasiga oʻtadi. U 2017—2018-yilgi mavsumni 33 ta oʻyinda 13 ta gol bilan yakunlaydi.

#### „Schalke 04“ (ijara)
2019-yilning 23-dekabrida Gregoritsch „Schalke-04“ga mavsum oxirigacha ijaraga berildi. 2020-yilning 17-yanvarida „Schalke“ safidagi debyut uchrashuvida u Myonxengladbaxning „Borussiya“siga qarshi oʻyinda 1 ta gol va golli uzatma muallifiga aylandi.

### SC Freiburg
2022-yil 8-iyul kuni SC Freiburg 2022—2023-yilgi Bundesliga mavsumi oldidan Gregoritsch bilan shartnoma imzolaganini eʼlon qildi.

## Shaxsiy hayoti
2021-yil iyunidan boshlab uning otasi Verner Gregoritsch Avstriyaning 21 yoshgacha boʻlgan terma jamoasi bosh murabbiyi hisoblanadi.

## Faoliyati statistikasi

### Klub

### Xalqaro

## Manbalar
Jaden Philogene

**Jaden Philogene** — **Bidace** (2002-yil 8-fevralda tugʻilgan), **Jaden Philogene** nomi bilan tanilgan, ingliz professional futbolchisi, Angliya chempionatining „Cardiff City“ klubida „Aston Villa“dan ijaraga olingan hujimchi sifatida oʻynaydi. U Aston Villa akademiyasi tarbiyalanuvchisi boʻlib, Angliyani yoshlar darajasida himoya qilgan, hozirda u 20 yoshgacha boʻlganlar terma jamoasi aʼzosi.

## Klubdagi faoliyati

### Aston Villa
Philogene 2018-yil yanvar oyida Londondagi Pro:Direct Akademiyasidan Aston Villa akademiyasi tomonidan imzolangan. U Villaga joylashishdan oldin Angliya futbol ligasining bir qator klublarida, jumladan Brentfordda sinovdan oʻtgan.

23 yoshgacha boʻlganlar uchun ajoyib taassurot qoldirgan va xabarlarga koʻra "Barselona", „Pari Saint-Jermen“ va „Borussiya Dortmund“ qiziqishlarini uygʻotgach, Philogene oʻzining birinchi professional shartnomasini Aston Villa bilan imzoladi.

2021-yil 19-may kuni Philogenega jamoadagi debyuti bo‘lib o‘tdi, u "Tottenham" stadionida" Aston Villa"ning „Tottenham“ga qarshi o‘yinda (2:1) kechroq zaxiradan maydonga tushdi.

#### Stoke City (ijara)
2022-yilning 21-yanvarida Philogene 2021-22-yilgi mavsum oxirigacha ijara asosida EFL chempionatining " Stoke City " jamoasiga qo‘shildi. Ertasi kuni Philogene chempionatdagi debyutini oʻz maydonida „Fulham“ ga 3:2 hisobida magʻlubiyatga uchragan uchrashuvda kech zaxira sifatida oʻtkazdi Philogene „Stok“ safida 11 marta maydonga tushib, 2022-yil 8-fevralda „Swansea City“ga qarshi o‘yinda (3:0) bitta gol urgan.

#### Cardiff City
2022-yil 26-iyulda Philogene 2022-23-yilgi mavsum oxirigacha ijara asosida EFL chempionati ishtirokchisi „Cardiff City“ga qo‘shildi. U Cardiff uchun debyutini 2022-yilning 6-avgustida „Reading“ga qarshi ligada kechgan o‘yinda o‘tkazdi. Philogene 13-avgust kuni Philogene uchun oʻzining birinchi golini kiritdi, bu hal qiluvchi gol Aston Villaning ashaddiy raqibi Birmingham City ustidan 1:0 hisobida gʻalaba qozondi.

## Xalqaro maydonlarda
2020-yil 17-noyabrda Philogene Angliya U19 terma jamoasidagi debyutini o‘tkazdi va u o‘rtoqlik uchrashuvida Derbi Kaunti U23 jamoasi ustidan 8:0 hisobida g‘alaba qozondi va u xet-trik qayd etdi.

2021-yil 6-sentyabrda Philogene Angliya U20 terma jamoasi safida Ruminiya U20 jamoasi ustidan 6:1 hisobida g‘alaba qozondi.

## Shaxsiy hayoti
Philogene Londondan keladi va Uxbridge High Schoolda oʻqidi, u yerda u muntazam ravishda eng yaxshi futbolchi deb topildi.

## Faoliyat statistikasi

## Manbalar
Gary McSheffrey

**Gari McSheffreyi** (1982-yil 13-avgustda tugʻilgan) - ingliz futbol murabbiyi va sobiq futbolchi, EFL League Two klubi Doncaster Rovers menejeri.

Oʻyinchi sifatida u hujumchi va chap qanot himoyachisi boʻlib , Futbol Ligasi va Premer-ligada 450 dan ortiq oʻyin oʻtkazgan, shu jumladan Koventri Siti uchun 247 ta oʻyin oʻtkazgan va u Premer-ligada oʻynagan eng yosh futbolchiga aylangan. U 2010 yilda Koventriga qaytishdan oldin Stokport Kaunti, Luton Taun, Birmingham City, Nottingham Forest va Leeds United jamoalarida oʻynadi. 2013-yil sentyabrida chiqarilgan, o‘sha oyning oxirida Chesterfild bilan shartnoma imzolagan. 2014 yilning yanvarida u Donkaster Rovers, Istli, Grimsbi Town va Frikli Athletic klublariga oʻtishdan oldin 2013-14 yilgi mavsum oxirigacha tekin transfer boʻyicha Skuntorp United bilan shartnoma imzoladi. U faoliyati davomida ligada 100 dan ortiq gol urgan. Maksheffri Angliya terma jamoasida 20 yoshgacha boʻlganlar darajasida oʻynagan.

Donkasterning vaqtinchalik menejeri sifatida qisqa vaqt oʻtgach, u 2021 yil dekabr oyida menejer etib tayinlandi.

## Murabbiylik faoliyati
McSheffrey 2018-yil iyul oyida Linkolnshire Kattalar kubogida “Linkoln United”ga qarshi o‘yinda “Boston United” uchun bir o‘yin sinovini o‘tkazdi, Donkaster Rovers akademiyasining murabbiylar shtabiga 18 yoshgacha bo‘lgan jamoa bilan ishlaydigan professional rivojlanish bosqichi murabbiyi sifatida qo‘shilishdan oldin. U murabbiylik roli bilan bir qatorda, 2018-19 yilgi mavsum boshida Shimoliy Premer-liganing Sharqiy tomoni Frikli Atletik uchun bir nechta oʻyinlarda ishtirok etdi va 2020-yil oktyabr oyida Shimoliy grafliklar Sharqiy ligasi Rossington Main klubida debyut qildi.

2021-yilning 2-dekabrida McSheffrey „Donkaster Rovers“ga vaqtinchalik menejer etib tayinlandi, shundan so‘ng menejer Richi Uellens klub jadvalida 23-o‘rinni egalladi. Toʻrtta oʻyindan soʻng u doimiy ravishda bosh murabbiy etib tayinlandi.

## Shaxsiy hayot
McSheffrey Koventri City futbol klubi (CCFC) bilan hamkorlikda Soccer Rockz futbol murabbiylik dasturi orqali Koventri hududidagi bolalarga murabbiylik qilgan.

Bishop Ullatorn maktabining sobiq oʻquvchisi McSheffrey Rim katolikidir.

## Faoliyat statistikasi

## Manbalar
Chili flamingosi

**Chili flamingosi -** (*Phoenicopterus chilensis*) boʻyi 110-130 smga yetadigan yirik flamingolar turi. Amerika flamingosi va katta flamingo bilan chambarchas bogʻliq. Ushbu tur IUCN tomonidan xavf ostida qolgan hayvonlar roʻyxatiga kiritilgan.

U Janubiy Amerikada Ekvador va Perudan Chili va Argentinagacha, sharqda Braziliyada uchraydi. Barcha flamingolar singari, u ham loydan yasalgan uyaga bitta oq rangli tuxum qoʻyadi.

Bu flamingolar asosan tuzli va sodali koʻllarda yashaydi. Ammo bunday hududlarda suvning ifloslanishi sababli flamingolarning yashash joyi qisqarib bormoqda.

## Tavsif

Patlar biroz pushtiroq, ammo Karib dengizi flamingosi kabi toʻq pushti emas. Bu turlar boshqa flamingolarda pushti boʻgʻinlari boʻlgan kulrang oyoqlari bilan farqlanishi mumkin. Yosh joʻjalar hech qanday pushti rangga ega boʻlmaydi, aksincha, kulrang yoki shaftolirang tusda boʻladi.

## Oziqlanishi
Chili flamingosining tumshugʻida taroqsimon tuzilmalar joylashgab boʻlib, ular suv oʻtlari va planktonlarni oʻzi yashaydigan qirgʻoq boʻyidagi balchiqlar, estuariylar, lagunalar va shoʻr koʻllar suvidan filtrlash imkonini beradi.

## Koʻpayish
Chili flamingolari tabiatda katta today hosil qilib yashaydi. Koʻpayish mavsumida erkaklar va urgʻochilar juftlarni jalb qilish uchun turli xil xatti-harakatlarni namoyish etadilar, jumladan, boshlarini yonma-yon yonma-yon aylantirish va qanotlarini tez-tez ochib yopish. Umuman olganda, flamingolar atrof-muhit sharoitlari koʻpayish uchun qulay boʻlmaguncha koʻpayishni kechiktiradilar.

Erkaklar va urgʻochilar ustun shaklidagi loy uyani birgalikda quradilar va ikkalasi ham urgʻochi qoʻygan tuxumni bosib yotadi. Yangi chiqqan joʻjalarning patlari kulrang boʻladi. Patlari pushti rangga kirishi uchun 2-3 yil ketadi. Erkak va urg‘ochi flamingolar o‘z bezlaridan bolalarini boqish uchun to‘yimli suyuqlik ishlab chiqarishi mumkin. Ularning oziqlanishi tufayli tufayli bu sut qip-qizil rangga ega.

## Asirlikda
Yevropada birinchi boʻlib 1958-yilda Chili flamingosi Bazel hayvonot bogʻida (Shveysariya)namoyish etilgan.

Ushbu tur soni qisqarib ketganligi sababli, hayvonot bogʻlarida namoyish etish uchun sunʼiy koʻpaytiriladi.

## Manbalar
Kjell Scherpen

**Kjell Scherpen** (2000-yil 23-yanvarda tugʻilgan) — gollandiyalik professional futbolchi, u Premer-liganing „Brighton & Hove Albion“ klubi va Gollandiyaning 21 yoshgacha boʻlgan milliy terma jamoasida darvozabon sifatida oʻynaydi.

## Klublardagi faoliyati

### FK Emmen
Scherpen oʻzining katta futboldagi faoliyatini 2016—2017-yilgi mavsumda „Emmen“ klubida boshlagan.

### Ajax

2019-yil aprel oyida u "Ajax " bilan shartnoma imzolashini eʼlon qiladi. Uning shartnomani imzolayotganida olingan vidosida „Ajax is de mooiste club van Nederland“ (Ayaks Gollandiyaning eng chiroyli klubi) soʻzlarini 1000 marta yozgani aks ettirilgan.

Asosiy tarkib futbolchisi Maarten Stekelenburg start oldidan jarohat olganligi tufayli Scherpen 2021-yil 4-aprelda „Ajax“ning kattalar jamoasida maydonga tushib birinchi oʻyinini oʻtkazadi.

### Brighton & Hove Albion
2021-yil 16-iyulda Scherpen Eredivizionning PEC Zvolle jamoasiga ijaraga oʻtishi haqida maʼlumotlar tarqalgan bir paytda nomaʼlum toʻlov evaziga Premer-liganing „Brighton & Hove Albion“ klubi bilan shartnoma imzoladi. U 2022-yil 8-yanvar kuni Angliya kubogi uchinchi bosqichida Chempionship vakili „Vest Bromvich“ga qarshi kechgan oʻyinda birinchi oʻyinini zaxiradan maydonga tushib oʻtkazdi.

2022-yilning 31-yanvarida Scherpen Belgiyaning birinchi A divizionining Oostende klubiga mavsumning qolgan qismi uchun ijara asosida oʻtadi va 2022-yilning avgustiga kelib „Vitess“ jamoasiga ijara asosida qoʻshiladi.

## Xalqaro faoliyati
U Gollandiyani 19 yoshgacha va 21 yoshgacha boʻlgan yoshlar jamolarida toʻp surgan. Tim Krul jarohat olgandan soʻng Scherpen birinchi marta 2022-yilning iyun oyida kattalar tarkibiga chaqirilgan edi.

## Shaxsiy hayoti
U 18 yosh boʻlganida, uning akasi Yorg (20) toʻsatdan yurak xurujidan keyin komaga tushib, vafot etgan.

## Faoliyati statistikasi

## Yutuqlari
**Ajax**

* Eredivizion : 2020-2021
* KNVB kubogi : 2020-2021
* Yoxan Kroyff kubogi : 2019-yil

## Manbalar
Kento Yamadzaki

**Kento Yamadzaki** (yap. 山人人 , tugʻ. 1994-yil 7-sentyabr) — yapon aktyori va modeli. Unga eng katta shon-sharaf „Death Note“ (2015) teleserialidagi l roli va Netflix-ning „Alice in The Frontier“ (2020) seriyasidagi roli sabab boʻldi. Shuningdek, „yaxshi shifokor“ (2018), „L DK“ (2014), „men endi bosh qahramon emasmanmi?“(2015) va „apelsin“ (2015). Yaponiyaning Stardust Promotion isteʼdodlar agentligi bilan hamkorlik qiladi.

## Biografiya
Kento Yamadzaki Yaponiyaning Tokio shahrida oʻrta sinf oilasida tugʻilgan. Uning egizak akasi bor. Kento oʻrta maktabda 3-sinfgacha futbol oʻynab, futbol ishqibozi edi. U terma jamoaning futbolchisi yoki murabbiyi boʻlishni ham orzu qilgan. Uning model boʻlish boʻyicha birinchi taklifi oʻrta maktabning uchinchi yilida, futbol oʻyinidan uyga qaytayotganda Takeshita Doridagi (Xaradjuku) hozirgi agentligi tomonidan skaut qilinganida keldi. U aktyor sifatida debyut qilishdan oldin 2009-yildan 2011-yilgacha Pichi Lemon jurnalida modellik qilgan.

## Martaba
Kento oʻzining aktyorlik debyutini 2010-yilda „*Atami tergovi*“ serialida sirli oʻrta maktab oʻquvchisi sifatida oʻynaganida qilgan. Shundan so‘ng „*Klon bola*“ teleserialida ikkinchi darajali rol o‘ynadi va u xaker rolini o‘ynadi.

2020-yilda Kento „Otakuni *sevish juda qiyin*“ filmida rol oʻynadi. Film 2020-yil fevral oyida chiqdi. U videooʻyinlarning katta muxlisi va Narumi Momosening muhabbati bilan shugʻullanadigan katta yoshli Hirotaki Nifuji rolini oʻynadi. U, shuningdek, Netflix’da Ryohei Arisu rolida „*Chegaradagi Elis*“ teleserialida rol oʻynagan.

## Filmografiya

## Bibliografiya

### Fotokitoblar

* *Yamazaki Kento „Sen shu yerdasan“ (Genzaichi)* (Wani Kitoblari, 2014-yil 27-mart)  
* *Kentos* (Tokio News Service, 2014-yil-17 sentyabr) 
* № 20 *sahna* (KADOKAWA, 2015-yil 26- sentyabr) 
* *「KENTO YAMAZAKI」* (KADOKAWA, 2019-yil 24-aprel) 

## Mukofotlar va nominatsiyalar

## Manbalar

## Havolalar

*   (yap.)
* Agent profile  (yap.)
*
Ma Chongchong

**Ma Chongchong** (1991-yil 17-yanvarda tugʻilgan) — professional xitoylik futbolchi, hozirda Xitoy ligasining ikkinchi jamoasi „Jinan Xingzhou“ jamoasida himoyachi sifatida oʻynaydi.

## Klubdagi faoliyati
Ma Chongchong oʻzining futbolchilik faoliyatini Beijing Guoan yoshlar jamosida oʻynashdan boshlagan va 2010-yilgi liga mavsumida Singapur S. Ligasida xorijiy oʻyinchi sifatida oʻynagan. U 2010-yil 24-martda Balestier Khalsa FCga qarshi 1-0 hisobida magʻlubiyatga uchralgan liga oʻyinida debyutini oʻtkazgan. U oʻzining birinchi golini 2010-yil 29-aprelda ligada „Woodlands Wellington“ga qarshi oʻyinda 2:1 hisobida gʻalaba qozongan. Mavsum oxirida u 2011-yilgi liga mavsumi boshida Beijing Guoanga qaytib kelgan va kattalar jamoasiga koʻtarilgan. 2014-yil fevral oyida Ma Xitoyning Birinchi Liga klubi Chengdu Tianchengga bir yillik ijara shartnomasi asosida qoʻshilgan.

2015-yil fevral oyida Ma Xitoyning birinchi liga klubi Jiangxi Lianshengga oʻtgan. 2017-yilning 20-yanvarida Ma ikkinchi liganing „Sichuan Longfor“ klubi futbolchisiga aylangan. Sichuanda Ma oʻzini jamoaning ajralmas aʼzosi sifatida koʻrsatgan va 2018-yilgi Xitoy ligasining ikkinchi mavsumi oxirida klubga yordam berishda davom etgan, ular divizion chempionligini qoʻlga kiritgan va ikkinchi divizionga koʻtarilgan. Klubdagi uch mavsumdan soʻng u 2020-yil 17-iyulda yuqori diviziondagi Shijiazhuang Ever Bright klubiga oʻtgan. U 2020-yil 7-avgust kuni 2:1 hisobidagi magʻlubiyat bilan yakunlangan Wuhan Zallga qarshi liga oʻyinida debyut qilgan.

## Xalqaro faoliyati
Ma Chongchong 2009-yilda Xitoy U-20 terma jamoasiga 2010-yilgi 19 yoshgacha boʻlgan futbolchilar oʻrtasidagi Osiyo chempionati saralash bosqichida ishtirok etish uchun chaqirilgan. U 2010-yilgi 19 yoshgacha boʻlgan futbolchilar oʻrtasidagi Osiyo chempionatida qatnashgan tarkibga kiritilgan, Tailandga qarshi 1:1 hisobidagi soʻnggi guruh oʻyinida maydonga tushgan. 2011-yil 26-mart kuni Xitoy bosh murabbiyi Gao Xongbo Mani Kosta-Rikaga qarshi oʻrtoqlik oʻyini uchun kattalar jamoasiga chaqirgan, unda Lang Zheng, Jin Jingdao, Lü Peng, Ye Weichao va Zhan Xizhe ham birinchi marta maydonga tushishgan.

## Faoliyat statistikasi

## Yutuqlar

### Klub
**Henan Jianye**

* Xitoy Birinchi ligasi : 2013

**Sichuan Longfor**

* Xitoy Ikkinchi ligasi : 2018

## Manbalar
Ma Mingyu

**Ma Mingyu** (1970-yil 4-fevralda Sichuanning Chongqing shahrida tugʻilgan) — Xitoy terma jamoasining sobiq futbolchisi. U faoliyatining koʻp qismida Sichuan Quanxing vakili boʻlgan va ular bilan bir necha marta chempion boʻlgan. U shuningdek, Guangdong Xongyuan va Italiya A Seriyasining „Perudja“ jamoasini himoya qilgan. Xalqaro miqyosda u 1996-yilgi OFK Osiyo kubogi, 2000-yilgi Osiyo kubogi va 2002-yilgi FIFA Jahon chempionatida Xitoy sardori boʻlgan.

## Futbolchilik faoliyati
Ma Mingyu asosan Xitoyning yuqori divizion vakili „Sichuan Guancheng“ klubida oʻynagan va u yerda futbolchilik faoliyati davomida ular bilan bir necha bor chempion boʻlgan. Ma 1994-yilgi ligada 21 ta oʻyin oʻtkazib, 3 ta gol urgan. Ma 1995-yil liga mavsumi boshida Guangdong Xongyuanga koʻchib oʻtgan, ammo Guangdong ligada 4-oʻrinni egallagan. Guangdong bilan oʻtkazgan vaqtida u jamoa bilan hech narsa yuta olmagan va 1996-yilgi liga mavsumidan keyin Guangdongni tark etgan va Sichuanga qaytgan.

Ma Mingyu Sichuan Guanchengdagi ikkinchi mavsumda liga mavsumlarida 3-oʻrinni egallagan. Ma Sichuanning chap yarim himoyasida doimiy oʻrinbosar sifatida mustahkam oʻrin olgan. 2000/01-yilgi mavsumda A Seriyadagi „Perudja Kalsio“ jamoasi eʼtiborini tortgan. Biroq, uning Perudjadagi vaqtida hech qanday oʻyinda ishtirok etmagan va u Sichuan Guanchengga qaytib kelgan. 2003-yilgi liga mavsumi oxirida u professional futboldan ketishga qaror qilgan.

## Xalqaro faoliyati
Ma Mingyu 1996-yil 30-yanvarda 1996-yilgi Osiyo kubogi saralashida Makaoga qarshi 7:1 hisobida gʻalaba qozonilgan oʻyinda debyut qilgan. 1996-yil 1-fevralda Filippinga qarshi navbatdagi saralash oʻyinida u oʻzining ilk golini kiritgan. Sardorlik davrida u Xitoyni 2000-yilgi Osiyo Kubogida toʻrtinchi oʻringa olib chiqgan va terma jamoani birinchi FIFA Jahon chempionati turniriga yoʻl olishiga yordan=m bergan.

## Xalqaro maydondagi gollar

## Faoliyat statistikasi

### Xalqaro statistika

## Manbalar
Ekinofobiya

**Ekinofobiya** yoki **hipofobiya** – bu otlarga nisbatan boʻladigan psixologik qoʻrquv turi. *Ekinofobiya* yunoncha phobos (*phóbos*) soʻzidan olingan boʻlib, „qoʻrquv“ va lotincha *equus* „ot“ degan maʼnoni bildiruvchi soʻzlar qoʻshilmasidan kelib chiqqan. *Gippofobiya* atamasi yunoncha *phóbos* soʻzidan kelib chiqqan boʻlib, yunoncha ot, ἵπos (*híppos*) soʻzidan olingan.

Fobiya misolini Freud amalga oshirgan Kichkina Hansning psixoanalitik tadqiqotida koʻrish mumkin.

## Alomatlari
Ekinofobiya bilan ogʻrigan odam ot haqida oʻylasa yoki jismonan otga yaqin boʻlsa, unda quyidagi alomatlar namoyon boʻlishi mumkin:

* Qoʻrquv hissi
* Xavotir (hatto ot doʻstona va boʻshashgan holatida ham)
* Qaltirash
* Vahima
* Yurakning tez urishi
* Nafas qisilishi
* Puls tezligining keskin oshishi
* Koʻngil aynishi
* Yigʻlash

Ekinofobiyadan aziyat chekuvchilar orasida boshqa tuyoqlilar, shuningdek, eshak va xachir kabi boshqa tuyoqli hayvonlardan ham qoʻrqish holatlari kuzatilgan.

## Sabablari
Bolaligida otlar bilan boʻlgan salbiy tajribalar bu fobiyani keltirib chiqarishi mumkin. Ekinofobiya otdan yiqilib tushish holati bilan ham yuzaga keladi (Mashhur misol, Supermen roli bilan tanilgan aktyor Christopher Reeve otdan yiqilib, boʻynini sindirib oladi, natijada umrining oxirigacha boʻynidan pastki qismi falajlanadi). Mazkur fobiyaning dastlabki bosqichida koʻp holatlarda odamlar otlardan uzoqroq yurishni boshlaydilar va bu asta-sekin qoʻrquvdan jiddiy fobiya holigacha rivojlanadi.

Fobiya hayvonning oʻzidan oddiy qoʻrqishdan ham kelib chiqishi mumkin. Otning kattaligi va vazni, hamda uning katta tishlari baʼzi odamlarni, ayniqsa bolalarni qoʻrqitishi koʻp kuzatiladi.

Ot va aygʻirlarning salbiy media tasvirlari odamdagi qoʻrquvni kuchaytirishi mumkin.

## Davolash
Bu fobiyadan azob chekayotganlar uchun koʻplab davolash usullari mavjud. Kognitiv xulq-atvor terapiyasi maʼlum fobiyalardan aziyat chekadigan odamlar uchun davo shakllaridan biri hisoblanadi. Bu usul odamning qoʻrquvi va ularning mavjudligi sabablariga eʼtibor qaratadi. Terapiya qoʻrquv ortidagi fikrlash jarayonlarini oʻzgartirishga va ularga qarshi turishga oʻrgatadi. Tadqiqotlar shuni koʻrsatdiki, ushbu metod ekinofobiya bilan ogʻrigan odamlarni davolashda samarali usullardan biri sifatida etirof etilgan.

Bemorni otlar odamlarga odatiy sharoitda tahdid solmasligiga va hatto odamlar otlarning qirilib ketishiga sababchi boʻlganiga ishontirish, fobiyadan halos boʻlishda yordam beradi. Paleolit davrida yovvoyi otlar odamlar uchun muhim oziq-ovqat manbai boʻlgan. Yevropaning koʻp qismlarida ot goʻshtini isteʼmol qilish 732-yilda papa tomonidan taqiqlaganligiga qaramay, Oʻrta asrlardan to hozirgi zamongacha davom etmoqda.

## Mashhur ekinofoblar

* Eric Berry, amerikalik futbolchi
* Kristen Stewart, amerikalik aktrisa
* Robert Pattinson, britaniyalik aktyor

## Manbalar
Defrage

**Defrage** — 2007-yilda tashkil etilgan Estoniya metal va rok guruhi. Guruh Estoniyada koʻplab konsert dasturlarini namoyish etgan va 2009-yilda „Save Us From Religion“ filmi uchun MTV Eesti mukofotining *eng yaxshi musiqiy videosi uchun* yoʻnalishida gʻolib boʻlgan. Ular gastrol safarlari uchun pul yigʻish maqsadida avtoturargohlar va jamoat joylarida albomlarini sotishlari bilan ham mashhur boʻlishgan.

## Tarixi
2007-yilning boshida Kari (ritm gitarachisi) oʻzining metal.ee veb-saytidagi „Amerika uslubidagi rok guruhi uchun guruh aʼzolarini qidirmoqda“ nomli eʼloni sahifasida Mikkdan (yakkaxon gitarachi) javob olganida, Defrage guruhi oʻzining ilk mashgʻulotlarini boshlagan edi. Koʻp oʻtmay, Daniel (dastlabki yillarda bass-gitara) va Sten (baraban) guruhga qoʻshiladi. Mashgʻulotlar asosan Mikkning otasiga tegishli boʻlgan eski garajda boʻlib oʻtardi. Dastlab, Kari qoʻshiqchisiz guruh bilan birga mashgʻulotlar olib borgan va bu orada guruh uchun yaxshi vokal-qoʻshiqchi qidiruv eʼlonini ham toʻxtatmagan. 

Guruh „Hotel Breakers“ qoʻshigʻi uchun video-klip suratga oladi va 2012-yil yanvar oyida *Jackal* albomini keng omma eʼtiboriga havola qiladi.

Yevropada bir yillik gastrol safaridan soʻng, Defrage 2013-yil may oyida ikkinchi „The Sick Letter“ albomini chiqaradi. Defrage har yili iyun oyida Avstriyada boʻlib oʻtadigan Nova Rock deb nomlangan Yevropaning kichik rok festivallaridan birida oʻz chiqishlarini amalga oshirar edi.

Defrage guruhining sobiq aʼzolari Kari Kärner, Andre Kaldas va Kevin Presmanndan tashkil topgan Illumenium nomli yangi guruh yaratilishidan oldin, 2014-yilda Defrage oʻz faoliyatiga yakun yasagan. Yangi guruh oldingi Defrage qoʻshiqlari, jumladan „The Sick Letter“ qoʻshigʻi bilan avvalgi guruh faoliyatini davom ettirgan.

## Sobiq aʼzolari

* Mikk Künnapas — yakkaxon gitarachi (2007-2008)
* Artjom Jevstajev — vokal (2009-2011)
* Kaspar Peterson — bass gitarachi (2009-2011)
* Daniel Leppsoo — yakkaxon gitarachi (2007-2011)
* Aleks Ohaka — yakkaxon gitarachi (2011-2014)
* Andres Arens — barabanchi (2009-2014)
* Joonas Uus — bass gitarachi (2011-2014)
* Argo Ollep — vokal (2007-2009, 2011-2014)
* Andre Kaldas — skriming vokal (2011-2014)
* Kari „Infinity“ Kärner — ritm gitarachi, vokal (2007-2014)
* Kevin Presmann — baraban (2014)

## Diskografiyasi

* Save Us From Religio(EP) (2008)
* Save U.S. From Religion (*maxsus nashr*) (CD) (2010)
* Jackal (Shoqol) (*albom*) (CD) (2011)
* The Sick Letter (Bemorga xat) (*albom*) (CD) (2013)

## Manbalar

## Havolalar

* Facebook sahifasi
Entomofobiya

**Entomofobiya** – bu bir yoki bir nechta hasharotlar sinfidan haddan tashqari kuchli darajada qoʻrqish yoki haqiqiy boʻlmagan qoʻrquv bilan tavsiflangan va DSM-5 tomonidan fobiya sifatida taqdim etilgan oʻziga xos fobiya turi hisoblanadi. Aniqroq holatlarga katsaridafobiya (suvaraklardan qoʻrqish), melissofobiya (asalarilardan qoʻrqish), mirmekofobiya (chumolilardan qoʻrqish) va lepidofobiya (kuya va kapalaklardan qoʻrqish) kabi fobiya turlari kiradi. Psixologik tadqiqotlar shuni koʻrsatadiki, Amerika Qoʻshma Shtatlari aholisining 6 foizini bu fobiya bilan ogʻrigan insonlar tashkil etadi.

## Kelib chiqishi
Entomofobiya yoshlikdagi yoki umuman hayoti davomidagi hasharot(lar) bilan sodir boʻlgan travmatik tajribadan keyin rivojlanishi mumkin. Bu fobiya tez yoki aksincha umuman rivojlanmay qolishi ham mumkin va hayvonlarga nisbatan boʻladigan fobiyalar orasida keng tarqalgani hisoblanadi. Odatda bir kishi hasharotlarning oʻziga xos turidangina qoʻrqadi, lekin baʼzi hollarda bu qoʻrquv barcha hasharotlar ehtimol, boʻgʻimoyoqlilarining hamma turlariga nisbatan boʻlgan qoʻrquvni oʻzida aks ettirishi ham mumkin.

## Alomatlari
Entomofobiya bilan ogʻrigan odamda quyidagi alomatlar namoyon boʻlishi mumkin:

* Qoʻrquv hissi
* Xavotir
* Qaltirash
* Vahima
* Yurakning tez urishi
* Nafas qisilishi
* Puls tezligining keskin oshishi
* Koʻngil aynishi
* Yigʻlash

## Davolash usullari
Entomofobiya bemordagi ayrim xatti-harakatlarning oʻzgarishiga olib keladi, jumladan, entomofobiya bilan ogʻrigan odam hasharotlarning oʻziga xos turiga duch kelishi mumkin boʻlgan holatlardan uzoqroq boʻlishga harakat qiladi. Kognitiv xulq-atvor terapiyasi ushbu fobiya turini davolashning samarali usuli hisoblanadi.

Ongostiga taʼsir qilish terapiyasi hashorotlardan qoʻrqadigan odamlar uchun samarali davolash usuli ekanligi isbotlangan. Odamlar oʻzlarini qulay ochiq muhitda, masalan, park yoki bogʻda sayr qilishlari va uzoq vaqt davomida asta-sekinlik bilan hasharotlarga yaqinlashishi tavsiya etiladi.

Hashoratlarni kamera yoki smartfon orqali suratga olish ham samarli usullardan biri ekanligi isbotlangan. Chunki hasharotlarni masofadan turib (ekran orqali) koʻrish ishonchni mustahkamlashga yordam beradi. Vaqt oʻtishi bilan odamlar yaxshiroq suratga olish uchun hasharotlarga yaqinlashishlari mumkin. Bu jarayonda shoshmaslik kerak, odamlar oʻzlarini qulay his qilishlari, hasharotlarni yaqindan tomosha qilishni oʻrganishlari uchun koʻp vaqt ketishi ham mumkin.

Hashoratlar haqida oʻrganish, shuningdek, ularning ekologiyasini tushunishga yordam beradi, natijada qoʻrquvning nooʻrin ekanligini asoslaydi.

Bolaning hasharotlarga nisbatan boʻlgan qoʻrquvini yengishda tavsiya etilgan usullardan yana biri qoʻrquvga qarshi turishni oʻrgatishdir (oʻziga xos fobiyalarni davolashda umumiy yondashuv), biroq hasharot turiga koʻra davolash dasturlari turlicha boʻlishi ham mumkin.

## Manbalar
Ng Tze Yong

**Ng Tze Yong** (; 2000-yil 16-mayda tugʻilgan) — malayziyalik badmintonchi. Ng 2021-yilgi Sudirman kubogida bronza medalini qoʻlga kiritdi. Shuningdek, u oʻz jamoasiga Badminton boʻyicha Osiyo jamoalar chempionati va 2022-yilgi Hamdoʻstlik oʻyinlarida oltin medalni qoʻlga kiritishiga yordam berdi.

## Yoshligi
Ng Johor Baru shahrida Angela Tan va badminton murabbiyi Wilson Ng Soon Tuan oilasida tugʻilgan. U uchta aka-ukaning eng kattasi. Ng toʻrt yoshida mahalliy badminton musobaqasini tomosha qilganidan keyin badmintonga qiziqa boshlagan.

## Faoliyati
Ng Chia Wei Jie bilan 2017-yilgi oʻsmirlar oʻrtasidagi Osiyo chempionatining oʻgʻil bolalar oʻrtasidagi juftlik bahslarida bronza medalini qoʻlga kiritdi.

Ng 2017-yilgi BWF oʻsmirlar oʻrtasidagi jahon chempionatining aralash jamoa toifasi va 2020-yilgi badminton Osiyo terma jamoasining erkaklar toifasida kumush medalni qoʻlga kiritgan badmintonchilar qatorida edi. U Polsha ochiq, Janubiy Avstraliya xalqaro, Belgiya xalqaro va Shotlandiya ochiq musobaqalari orqali toʻrtta 3-darajali xalqaro tanlov gʻalabalarini qoʻlga kiritdi. Ng 2020-yilgi Thomas kubogida ham ishtirok etgan.

2022-yilda Ng Hindiston ochiq chempionatida ishtirok etdi va yarim finalda Lakshya Senga uchta oʻyinda yutqazdi. Keyinchalik u badminton boʻyicha Osiyo jamoalar chempionatida ishtirok etdi va indoneziyalik Ixsan Rumbayni magʻlub etib, Malayziya terma jamoasi uchun oltin medalni qoʻlga kiritdi.

Ng Birmingemdagi 2022-yilgi Hamdoʻstlik oʻyinlarida oʻyinlarni oʻtkazib yuborishni afzal koʻrgan Lee Zii Jia oʻrniga milliy terma jamoa vakili etib saylandi. U Srikanth Kidambini magʻlub etib, Malayziya uchun muhim ochkoni qoʻlga kiritdi va natijada Malayziya aralash jamoaviy musobaqada oltin medalga sazovor boʻldi.

## Yutuqlari

### Hamdoʻstlik oʻyinlari
*Erkaklar yakkaliklari*

### Oʻsmirlar oʻrtasidagi Osiyo chempionati
*Oʻgʻil bolalar juftliklari*

### BWF xalqaro musobaqalari/seriyalari (4 ta gʻalaba, 1 ta ikkinchi oʻrin)
*Erkaklar yakkaliklari*

:  BWF xalqaro musobaqasi turnirlari
:  BWF xalqaro seriyasi turnirlari
:  BWF kelajak seriyasi turnirlari

## Manbalar
Adam Tambellini

**Adam Tambellini** (1994-yil 1-noyabrda tugʻilgan) – kanadalik professional xokkey hujumchisi, hozirda Shvetsiya Xokkey Ligasining (SHL) Rögle BK jamoasida oʻynaydi. Tambellini Nyu-York Reynjers tomonidan 2013-yilgi NHL kirish loyihasining uchinchi bosqichida (umumiy 65-oʻrin) tanlangan.

## Faoliyati
Tambellini 16 yoshida 2010-11-yilgi mavsumda Alberta Junior Xokkey Ligasida Sherwood Park Crusaders bilan uchta oʻyin oʻtkazishdan oldin Albertada eng yaxshi xokkey oʻynagan. Keyin u oʻzining kichik karerasini davom ettirdi va ikki mavsum Britaniya Kolumbiya Xokkey Ligasida (BCHL) Vernon Vipers va Surrey Eagles bilan oʻynadi va Shimoliy Dakota Universiteti bilan Milliy xokkey konferentsiyasida kollej xokkeyiga kirishdi.

2013-yilgi NHL kirish loyihasida Reynjers tomonidan tanlanganidan soʻng, Tambellini 2013-14 mavsumida Fighting Hawks bilan birinchi yilida atigi 16 oʻyin oʻtkazdi. 2014-yil 8-yanvarda uning huquqlarini Portlend Uinterxoksdan Kalgari Xitmen sotib olgandan soʻng, u Kanadaga Gʻarbiy Xokkey Ligasida (WHL) asosiy oʻsmirlar xokkeyini oʻynash uchun qaytib kelish uchun kollejni tark etishni tanladi. U WHLda mavsumning qolgan qismida oʻynab, bor-yoʻgʻi 31 oʻyinda 39 ochko toʻplagan holda oʻzining gol urishiga erishdi.

2014-15-yillarda Xitmen bilan birinchi toʻliq mavsumida Tambellini 71 oʻyinda 86 ochko toʻpladi va Sharqiy Ikkinchi Yulduzlilar jamoasiga yoʻllanma oldi. 2015-yilning 10-martida Tambellini Nyu-York Reynjers bilan uch yillik boshlangʻich darajadagi shartnoma imzolagani eʼlon qilindi.

Reynjers tashkilotidagi birinchi professional mavsumida Tambellini 2015-16-yilgi mavsum uchun AHL filialiga, Hartford Wolf Packga tayinlangan. Oʻzining yangi mavsumida Tambellini 74 oʻyinda 17 ta gol va 32 ochko toʻplagan.

Boʻrilar safiidagi uchinchi mavsumidan soʻng, Tambellini boshlangʻich darajadagi shartnomasini tuzishda saralash taklifini uzaytirmadi. Erkin agent sifatida u 2018-yil 25-iyulda Ottava senatorlari bilan bir yillik ikki tomonlama shartnoma imzoladi. Ottavadagi birinchi yigʻinida qatnashganidan soʻng, Tambellini 2018-19 mavsumida Senatorlar safida oʻynash uchun Bellevilga tayinlandi.

## Xalqaro oʻyinlari
Tambellini 2022-yilgi Qishki Olimpiada oʻyinlarida Kanada jamoasi tarkibida oʻynadi, beshta oʻyinda yetti ochko toʻpladi va Kanada jamoasida turnirda gol urish boʻyicha yetakchilik qildi.

## Shaxsiy hayoti
Tambellini Edmonton Oilersning sobiq bosh direktorining oʻgʻli, Stiv Tambellini va uning akasi Jeff ham NHLda professional xokkeychi sifatida oʻynagan. Uning bobosi Addie Tambellini ham xokkey oʻynagan.

## Faoliyat statistikasi

### Xalqaro oʻyinlari

## Mukofot va unvonlar

## Manbalar